Naoned - Wikipedia

# Naoned

### Dhiworth Wikipedia, an godhoniador rydh

Penneglos Naoned.

Naoned (hemm yw hy hanow bretonek; y's helwir Naunnt yn gallo ha Nantes yn frynkek) yw sita vretonek yn département frynkek Liger-Atlantek. Port ogas hag aber Dowr Liger yw Naoned.

Yma an dre ow tenna hy hanow a'n Namnetes, loeth gallek ow triga y'n Liger-Atlantek arnowydh a-dhia termyn kyns Iulius Caesar. Omma yn 937 OK y fondyas Alain Barbe-Tort dugeth Vreten Vyghan. An bennsita a Vreten Veur o Naoned y'n Oesow Kres; yma kastell an Dhugys hwath y'n sita. Yeth an niver vrassa a werin Naoned o gallo yn hengovek, hag frynkek a-wosa.

Y'n 18ves kansblydhen y teuth Naoned ha bos kres poesek a'n "kenwerth trehornek" ow kevrenna Europa, Afrika ha trevesigethow an Mor Karib. Kenwerth kethow o selvenek, hag awos keryow kethow Senegal y teuth an port ha bos golusek.

Yth esa an Almanyon ow kevannedhi an sita a-dhia 1940 bys 1944. Yn 1943, tanbellennans gans Lu Ayr an Statys Unys a dhistruis kresenn an sita ow ladha 1 463 person hag owth aperya 2 500 arall.

Kres diwysyansek ha gonisogethek yw Naoned hedhyw; yma Pennskol Vreten Vyghan Ughel omma ynwedh. An Parti Sosialistek yw an parti kreffa y'n dre. Yth esa 270 251 a dus ow triga y'n sita yn 1999, ha 632 475 y'n gemmynieth trevek.

Yn mysk an dus eryes da a-dhiworth Naoned, attendyn:

- Anna a Vreten Vyghan
- Aristide Briand
- Jules Verne
- Pierre Waldeck-Rousseau

Retrieved from "http://kw.wikipedia.org../../../n/a/o/Naoned.html"

Categories: Breten Vyghan | Sitys ha trevow

##### Views

- Ethygel
- Dadhelva
- Current revision

##### Hwilas

##### Tavosow erell

- Afrikaans
- العربية
- Български
- Brezhoneg
- Català
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- עברית
- Bahasa Indonesia
- Italiano
- 日本語
- Latina
- Ladino
- Lëtzebuergesch
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Српски / Srpski
- Svenska
- 中文